《夜同子玉过用孺出荔枝酒轰饮至酣即席赋》
明代·胡应麟

烂漫名花压酒卮，主人留客凤凰池。何烦大白呼桑落，宛似轻红擘荔枝。

把臂浮云春尽日，持螯明月夜阑时。莫教一骑华清笑，肠断当年杜牧之。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。